APSTIPRINĀTS

06.02.2025. SIA “Rīgas nami” nekustamā īpašuma iznomāšanas komisijā

(protokols Nr.RN-2025-4-izs/4.3-1)

# ELEKTRONISKAS NEKUSTAMĀ ĪPAŠUMA NOMAS TIESĪBU IZSOLES NOLIKUMS

# Nekustamais īpašums Tvaika ielā 56B, Rīgā (kadastra Nr.0100 068 2120)

1. **elektroniskas nekustamā īpašuma nomas tiesību izsoles RĪKOTĀJS un pamatojums**

|  |  |
| --- | --- |
| **SIA “Rīgas nami”**, reģistrācijas numurs 40003109638 ( turpmāk - Sabiedrība) | |
| **Juridiskā adrese**: Rātslaukums 5 (ieeja no Svaru ielas), Rīga, LV-1050  **Kontakttālrunis**: 66957267  **E-pasts:** rigasnami@rigasnami.lv | **Norēķinu rekvizīti:**  PVN reģ. Nr.: LV40003109638  **Kredītiestāde:** AS “SEB banka”  **Kredītiestādes kods:** UNLALV2X  **Konta Nr**. LV16UNLA0040001650000 |
| **Elektroniskas nekustamā īpašuma nomas tiesību izsoles rīkošanas pamatojums** | |
| 1. Sabiedrības valdes 21.01.2025. lēmums (protokols Nr.VP/RN-2025-3/1.3-1); 2. Elektronisku nekustamā īpašuma nomas tiesību izsoli (turpmāk – Izsole) organizē ar Sabiedrības nekustamā īpašuma iznomāšanas komisija (turpmāk – Komisija), saskaņā ar 13.08.2024. nolikumu Nr. RN-2024-7-nol/2.1-3 “SIA “Rīgas nami” nekustamā īpašuma iznomāšanas komisijas nolikums”; 3. Izsoles nolikums (turpmāk - Nolikums) sagatavots saskaņā ar Ministru kabineta 20.02.2018. noteikumiem Nr.97 “Publiskas personas mantas iznomāšanas noteikumi”, Sabiedrības 06.11.2023. iekšējiem noteikumiem Nr.RN-2023-26-not/2.1-5 “SIA "Rīgas nami" nekustamo īpašumu iznomāšanas kārtība” Ministru kabineta 16.06.2015. noteikumiem Nr. 318 “Elektronisko izsoļu vietnes noteikumi”, Ministru kabineta 20.06.2017. noteikumiem Nr. 343 „Tiesu administrācijas maksas pakalpojumu cenrādis” un citiem Sabiedrības iekšējiem un Latvijas Republikas normatīvajiem aktiem. | |

1. **Speciālie noteikumi**

|  |  |  |
| --- | --- | --- |
| **1. Nomas objekts, tā izmantošanas mērķis, nomas termiņš** | | |
| 1.1. | Adrese, kadastra numurs | **Tvaika iela 56B, Rīga** (kadastra Nr.0100 068 2120) |
| 1.2. | Nomas objekts | Nekustamais īpašums (turpmāk - Īpašums), kas sastāv no:   * + 1. Zemesgabala **3 405 m2**platībā (kadastra apzīmējums 0100 068 2120) (turpmāk – Zemesgabals);     2. Zemesgabala esošās apbūves (turpmāk - Būves), t.sk.:   1. administratīvās ēkas (kadastra apzīmējums 0100 068 2120 001) ar platību **125,5 m2**;   2. noliktavas (kadastra apzīmējums 0100 068 2120 002) ar platību **429,1 m2**;   3. garāžas (kadastra apzīmējums 0100 068 2120 003) ar platību **48,2 m2**;   4. nojumes (kadastra apzīmējums 0100 068 2120 004) platība **227,6 m2**. |
| 1.3. | Nomas objekta izmantošanas mērķis | * Komercdarbības veikšana atbilstoši atļautajam Īpašuma izmantošanas veidam bez apbūves tiesības: * pamatojoties Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” zemesgabals atrodas “Jauktas centra apbūves teritorijā JC4; * ēkas ar sekojošo lietošanas veidu: * administratīva ēka (kadastra apzīmējums 0100 068 2120 001) – 1220 – Biroju ēkas; * noliktava (kadastra apzīmējums 0100 068 2120 002) – 1252 – Noliktavas, rezervuāri, bunkuri un silosi; * garāža (kadastra apzīmējums 0100 068 2120 003) – 1242 – Garāžu ēkas; * nojume (kadastra apzīmējums 0100 068 2120 004) – 1274 – Citas, iepriekš neklasificētas, ēkas. * Īpašuma uzturēšana un apsaimniekošana. |
| 1.4 | Nomas termiņš | **12 (divpadsmit) gadi** no nomas līguma spēkā stāšanās dienas |
| 1.5. | Atzīme par kultūras pieminekļa statusu | Īpašumam nav kultūras pieminekļa statusa |
| **2. Izsoles veids, kārta, publikāciju tīmekļvietnes** | | |
| 2.1. | Izsoles veids | Elektroniskā ar augšupejošu soli |
| 2.2. | Kārta | Pirmreizēja |
| 2.3. | Tīmekļvietnes, kur Izsole publicēta | [www.rigasnami.lv](http://www.rigasnami.lv), www.riga.lv, [www.vni.lv](http://www.vni.lv), https://izsoles.ta.gov.lv/  Sabiedrībai, papildus iepriekš norādītajām, ir tiesības veikt Izsoles publikācijas arī citos veidos, t.sk. Sabiedrības sociālajos tīklos, informējot par Izsoli pēc iespējas plašāku potenciālo pretendentu loku. |
| **3. Izsoles sākumcena, solis, citi nomas līgumā noteiktie maksājumi (bez PVN)** | | |
| 3.1. | Izsoles sākumcena | **2790 EUR** (divi tūkstoši septiņi simti deviņdesmit *euro*) mēnesī. |
| 3.2. | Izsoles solis | **100,00 EUR** (viens simts *euro,* 00centi) mēnesī |
| 3.3. | Papildu ikmēneša maksājumi | Īpašuma apdrošināšana. |
| 3.4. | Nomas līguma darbības laikā nomniekam par saviem līdzekļiem jāveic:   1. Īpašuma uzturēšana, apsaimniekošana un uzkopšana; 2. nekustamā īpašuma nodokļa apmaksa par Īpašumu; 3. Būvju kārtējie remontdarbi, atbilstoši būvniecību regulējošo normatīvo aktu prasībām; 4. citi nomas parauglīgumā iekļautie pienākumi. | |
| **4. Izsoles nodrošinājuma maksa, apmaksas termiņš, dalības maksa** | | |
| 4.1. | Nodrošinājuma maksas apmērs | **6750,00 EUR** (seši tūkstoši septiņi simti piecdesmit *euro* 00 centi) |
| 4.2. | Nodrošinājuma maksas norēķinu konta rekvizīti | SIA „Rīgas nami”  PVN reģ. Nr.: 40003109638  Kredītiestāde: AS “Citadele banka”  Kredītiestādes kods: PARXLV22  Konta Nr. LV25PARX0007269850007 |
| 4.3. | Nodrošinājuma maksas apmaksas termiņš | līdz Izsoles pieteikuma iesniegšanai |
| 4.4. | Izsoles dalības maksa | **5 EUR** (pieci *euro*) jāiemaksā Tiesu administrācijas norēķinu kontā, saskaņā ar elektronisko izsoļu vietnes elektroniski izrakstītu rēķinu |
| **5. Izsoles sākuma un beigu datums** | | |
| 5.1. | Izsoles sākums | **2025.gada 18.februāris** |
| 5.2. | Izsoles pieteikšanās | **2025.gada 10.marts plkst. 23.59** |
| 5.3. | Izsoles beigas | **2025.gada 20.marts plkst. 13.00** |
| **6. Elektronisko izsoļu vietnes lietošanas noteikumi** | | |
| Pirms Izsoles aicinām iepazīties ar elektronisko izsoļu vietnes (turpmāk - EIV) lietošanas noteikumiem tiešsaistē: <https://izsoles.ta.gov.lv/noteikumi/1> | | |
| **7. Nolikuma pielikumi** | | |
| 1. pielikums: Nomas parauglīgums uz 12 (divpadsmit) lapām.   Nomas parauglīgumam ir pievienoti 5 (pieci) pielikumi:   1. pielikums – Zemesgrāmatas nodalījuma noraksts; 2. pielikums – Informatīvā izdruka no Kadastra informācijas sistēmas teksta datiem; 3. pielikums – Zemes robežu plāns; 4. pielikums – Kadastrālās uzmērīšanas lieta; 5. pielikums – 15.10.2024. Nekustamā īpašuma apsekošanas akts. | | |

1. **VISPĀRĪGIE NOteikumi**

## Izsoles pretendenti, prasības Izsoles pretendentiem dalībai Izsolē

* 1. Izsolē var piedalīties fiziska vai juridiska persona, kura ir tiesības iegūt nomas tiesības Latvijas Republikā (turpmāk - Pretendents), t.sk. ja Pretendents:
     1. Nolikumā noteiktajā termiņā un kārtībā pieteicies dalībai Izsolē;
     2. iemaksājis Nolikuma Speciālo noteikumu 4.2. punktā norādītajā Sabiedrības kredītiestādes kontā Izsoles nodrošinājumu **6750,00 EUR** (seši tūkstoši septiņi simti piecdesmit *euro* 00 centi) (turpmāk – Nodrošinājuma maksa), veicot maksājumu maksājuma mērķī jānorāda ,,Elektroniskā izsole, Tvaika iela 56B, Rīga, izsoles nodrošinājums”. Nodrošinājuma maksu Sabiedrības kredītiestādes kontā neveic no trešās personas kredītiestādes norēķinu konta. Ja Pretendents ir veicis Nodrošinājuma maksas apmaksu no trešās personas kredītiestādes norēķinu konta, šāds maksājums netiek pieņemts kā Nodrošinājuma maksa un 30 (trīsdesmit) kalendāro dienu laikā tiek atskaitīta uz attiecīgās trešās personas kredītiestādes kontu;
     3. saskaņā ar EIV izrakstītu rēķinu, veicis dalības maksu **5 EUR** (pieci *euro*) apmērā Tiesu administrācijas norēķinu kontā;
     4. Pretendentam nav neizpildītu saistību, tai skaitā maksājumu parādu vai citu līgumsaistību, pret Sabiedrību, kas kopsummā pārsniedz 150 *euro*;
     5. Pretendents nav maksātnespējīgs, neatrodas likvidācijas vai tiesiskās aizsardzības procesā, tam nav apturēta saimnieciskā darbība;
     6. Pretendentam nav nodokļu parādu, kas kopsummā pārsniedz 150 *euro;*
     7. Pretendents nav sankciju subjekts: attiecībā uz šo personu (starptautisko publisko tiesību subjekts, fiziskā vai juridiskā persona vai cits identificējams subjekts), tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt darbības, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

## Reģistrācija un autorizēšanās Izsolei

* 1. Pretendents, kurš vēlas piedalīties Izsolē, izmantojot EIV līdz Nolikuma Speciālo noteikumu 5.2. punktā norādītajam datumam un laikam:
     1. nosūta Sabiedrībai lūgumu autorizēt to dalībai Izsolē;
     2. iemaksā Nolikuma Speciālo noteikumu 4.2. punktā norādītajā Sabiedrības kredītiestādes kontā Izsoles nodrošinājumu **6750,00 EUR** (seši tūkstoši septiņi simti piecdesmit *euro* 00 centi) apmērā, veicot maksājumu mērķī jānorāda ,,Elektroniskā izsole, Tvaika iela 56B, Rīga, izsoles nodrošinājums”;
     3. saskaņā ar EIV izrakstītu rēķinu, samaksā dalības maksu **5 EUR** (pieci *euro*) apmērā Tiesu administrācijas norēķinu kontā;
     4. 5 (piecu) darbdienu laikā pēc Pretendenta pieteikuma un veikto maksājumu saņemšanas Pretendents, kurš izpildījis visus Nolikumā norādītos nosacījumus, tiek autorizēts EIV.

## Izsoles norise un pārtraukšana

* 1. Izsolei autorizētie Pretendenti drīkst izdarīt solījumus visā Izsoles norises laikā līdz Nolikuma Speciālo noteikumu 5.3. punktā norādītajam datumam un laikam. Ja norādītā diena ir brīvdiena vai svētku diena, – nākamajā darbdienā līdz pulksten 13.00.
  2. Ja pēdējo 5 (piecu) minūšu laikā pirms Izsoles noslēgšanās noteiktā laika tiek reģistrēts solījums, Izsoles laiks automātiski tiek pagarināts par 5 (piecām) minūtēm.
  3. Ja pēdējās 1 (vienas) stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbdienas pulksten 13.00.
  4. Pēc Izsoles noslēgšanās solījumi vairs netiek reģistrēti un EIV tiek norādīts Izsoles noslēguma datums, laiks un pēdējais izdarītais solījums.
  5. Pēc Izsoles noslēgšanās Sabiedrība saņem EIV automātiski sagatavotu Izsoles aktu (EIV akts).
  6. Sabiedrība var pārtraukt Izsoli, paziņojumu par Izsoles pārtraukšanu publicējot EIV, ja:
     1. tās norises laikā saņemts EIV drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu;
     2. ir radušies citi, būtiski nosacījumi, kā rezultātā Izsole nav iespējama.

## Izsoles rezultāta apstiprināšana

* 1. EIV aktu par Izsolāmā objekta pārdošanu 7 (septiņu) dienu laikā pēc tā saņemšanas izskata un apstiprina Komisija. Komisijas sēdi protokolē. Protokolu paraksta klātesošie Komisijas locekļi un apstiprina atbildīgais Sabiedrības valdes loceklis. EIV akts ir neatņemama protokola sastāvdaļa.
  2. Izsole tiek atzīta par notikušu un ir noskaidrots Pretendents, kurš piedāvājis augstāko nomas maksu, Komisija pieņem lēmumu par Izsoles rezultātu apstiprināšanu un iesniedz lēmumu apstiprināšanai Sabiedrības valdei.
  3. Pēc Izsoles rezultāta apstiprināšanas, Pretendents, kurš nosolījis augstāko cenu par Izsolāmo objektu (Izsoles nosolītājs), tiek aicināts noslēgt nomas līgumu (turpmāk - Līgums) Izsoles sludinājumam pievienotajā redakcijā.
  4. 10 (desmit) darbdienu laikā pēc Izsoles rezultāta apstiprināšanas tas tiek publicēts Nolikuma Speciālo noteikumu 2.3. punktā norādītajās tīmekļvietnēs.
  5. Pretendentiem, kurus Komisija nav apstiprinājusi par Izsoles dalībniekiem, Nodrošinājuma maksu atmaksā uz kredītiestādes kontu, no kura tika veikta Nodrošinājuma maksas samaksa, 10 (desmit) darbdienu laikā, skaitot no nākamās dienas pēc autorizācijas atteikuma.
  6. Pretendentiem, izņemot Izsoles nosolītāju un pēdējo pārsolīto Pretendentu, Nodrošinājuma maksu atmaksā uz viņu iesniegumā norādīto kredītiestādes kontu, 20 (divdesmit) darbdienu laikā, skaitot no Izsoles noslēguma dienas.
  7. Pēdējam pārsolītajam Pretendentam Nodrošinājuma maksu atmaksā 5 (piecu) darbdienu pēc Līguma noslēgšanas ar Izsoles nosolītāju.
  8. Izsoles dalības maksa **5 EUR** (pieci *euro*) Izsoles dalībniekam netiek atmaksāta.

## Līguma slēgšana

* 1. Piesakot dalību Izsolē, Pretendents apņemas slēgt Līgumu Nolikumam pievienotajā redakcijā, apliecinot, ka ir iepazinies ar tā noteikumiem.
  2. Izsoles nosolītājs slēdz Līgumu vai rakstiski paziņo par atteikumu slēgt Līgumu ar Sabiedrību termiņā, kas nav ilgāks par 5 (piecām) darbdienām no Līguma nosūtīšanas dienas. Ja Izsoles nosolītājs iepriekš minētajā termiņā neparaksta Līgumu, ir uzskatāms, ka tas no Līguma slēgšanas ir atteicies.
  3. Ja Izsoles nosolītājs Sabiedrības noteiktā termiņā Līgumu neparaksta, Sabiedrība attiecīgi piedāvā slēgt Līgumu nākamajam Pretendentam, kurš piedāvājis augstāko nomas maksu.
  4. Pretendents, kurš nosolījis nākamo augstāko nomas maksu par Īpašumu, atbildi uz Sabiedrības piedāvājumu sniedz 3 (trīs) darbdienu laikā pēc tā saņemšanas. Ja Pretendents piekrīt parakstīt Līgumu par nosolīto augstāko nomas maksu, viņš paraksta Līgumu ar Sabiedrību savstarpēji saskaņotā termiņā, kas nav ilgāks par 5 (piecām) darbdienām no Līguma projekta nosūtīšanas dienas. Ja iepriekš minētajā termiņā Pretendents, kurš nosolījis nākamo augstāko nomas maksu Līgumu neparaksta, iesniedzot vai neiesniedzot attiecīgu atteikumu, ir uzskatāms, ka Pretendents no Līguma slēgšanas ir atteicies.
  5. Sabiedrība 10 (desmit) darba dienu laikā pēc Līguma noslēgšanas publicē informāciju par Līguma noslēgšanu Nolikuma Speciālo noteikumu Speciālo noteikumu 2.3. punktā norādītajās tīmekļvietnēs.

## Nomnieka pienākumi

* 1. Pildīt Līguma noteikumus, t.sk. veicot nepieciešamos pasākumus Īpašuma uzturēšanai, apsaimniekošanai un uzkopšanai, kā arī uzlabojumus tajā, rīkoties saskaņā ar Latvijas Republikā un Rīgas pilsētā spēkā esošajiem normatīvajiem aktiem.
  2. Par saviem līdzekļiem Līguma darbības laikā veikt Būvju kārtējo remontu, atbilstoši būvniecību regulējošo normatīvo aktu prasībām, to veikšanu iepriekš rakstveidā saskaņojot ar Sabiedrību, nodrošinot, ka Īpašuma stāvoklis nepasliktinās Līguma darbības laikā, t.i., Īpašuma stāvoklis pēc Līguma darbības beigām ir labāks vai tāds pats, bet ne sliktāks, kā fiksēts Līguma 1.8.punktā minētajā pieņemšanas – nodošanas aktā, ņemot vērā dabisko nolietojumu.
  3. Par saviem līdzekļiem nodrošināt Īpašuma apsardzi, ja tāda Īpašumā nepieciešama.
  4. Konstatējot Būvju Kadastra informācijas sistēmas datos neatbilstības faktiskajiem apstākļiem, par saviem līdzekļiem veikt atkārtotu kadastrālo uzmērīšanu, ja nepieciešams, novēršot patvaļīgās būvniecības sekas.
  5. Īpašuma atjaunošanas darbus Latvijas Republikas normatīvajos aktos un Līgumā noteiktajā kārtībā saskaņot ar Sabiedrību un kompetentajām institūcijām.
  6. Avārijas situāciju gadījumos par saviem līdzekļiem organizēt to novēršanu un likvidēšanu, kā arī veikt nepieciešamos neatliekamos pasākumus, lai nepieļautu vai mazinātu zaudējumu rašanos, nekavējoties pēc fakta konstatācijas par šādas situācijas iestāšanos paziņot Sabiedrībai un attiecīgajiem avārijas dienestiem, nodrošinot to darbiniekiem brīvu iespēju iekļūt Īpašumā.
  7. Līguma darbības pēdējā dienā atbrīvot Īpašumu un nodot to Sabiedrībai sakoptu, labā tehniskā un vizuālā stāvoklī, parakstot nodošanas aktu.
  8. Savlaicīgi un pilnā apmērā veikt visus Līgumā noteiktos maksājumus.
  9. Visā Līguma darbības laikā par saviem līdzekļiem veikt pilnu Īpašuma apsaimniekošanu un uzturēšanu, nodrošināt un atbildēt par Īpašuma lietošanas, drošības, ugunsdrošības, darba drošības, sanitāro un citu valsts vai pašvaldības institūciju reglamentējošo noteikumu un prasību ievērošanu Īpašumā, atbildēt par Būvju konstrukciju pasargāšanu no bojājumiem un inženiertehnisko tīklu, sistēmu un iekārtu ekspluatāciju, kā arī veikt Zemesgabala un tam pieguļošās publiskās teritorijas uzkopšanu.
  10. Nodrošināt Īpašumu ar nepieciešamajiem apsaimniekošanas un sabiedriskajiem (komunālajiem) pakalpojumiem (t.sk. apkure, elektroenerģija, kā arī atkritumu savākšana un piegulošās teritorijas uzkopšana u.c.), noslēdzot līgumus ar attiecīgajiem uzņēmumiem, veicot samaksu un uzņemoties atbildību par šo maksājumu veikšanu.
  11. Pašam sedzot izdevumus, uzņemoties risku un pieliekot pūles, saņemt visas saimnieciskās darbības veikšanai Īpašumā nepieciešamās licences un atļaujas (tajā skaitā arī licences un atļaujas iekārtu un aprīkojuma ekspluatācijai Īpašumā), ja saskaņā ar spēkā esošajiem normatīvajiem aktiem Līgumā noteiktajam Īpašuma izmantošanas mērķim tādas nepieciešamas.
  12. Par saviem līdzekļiem, ievērojot Līguma noteikumus, veikt Īpašuma pielāgošanu un aprīkošanu savas darbības nodrošināšanai.
  13. Ievērot Īpašuma lietošanas tiesību aprobežojumus, t.sk., esošās pazemes un virszemes komunikācijas, arī tad, ja tās nav ierakstītas zemesgrāmatā, inženierkomunikāciju un objektu aizsargjoslas, kurās jāievēro lietošanas tiesību aprobežojumi atbilstoši Aizsargjoslu likuma prasībām un citus lietošanas tiesību aprobežojumus, kas noteikti saskaņā ar normatīvajiem aktiem, arī tad, ja tie nav ierakstīti zemesgrāmatā.
  14. Nekavējoties, par saviem līdzekļiem, novērst Īpašumam radušos bojājumus, kas nav samērojami ar saprātīgu nolietošanās pakāpi, turpinot maksāt nomas maksu un pārējos Līgumā noteiktos maksājumus pilnā apmērā.
  15. Segt visus izdevumus, kas rodas Nomniekam sakarā ar savu Līgumā noteikto tiesību izmantošanu un pienākumu izpildi.
  16. Līguma saistību izpildē ievērot Latvijas Republikas normatīvos aktus.

## Nenotikusi, spēkā neesoša un atkārtota Izsole

* 1. Izsole atzīstama par nenotikušu, ja:
     1. Izsolei nav reģistrējies neviens Pretendents;
     2. neviens Izsoles Pretendents nepiedalās solīšanā;
     3. neviens Pretendents neatbilst Nolikumā noteiktajām prasībām;
     4. neviens no Pretendentiem, kurš ieguvis tiesības slēgt Līgumu, nenoslēdz to Sabiedrības noteiktajā termiņā.
  2. Izsole tiek atzīta par spēkā neesošu, ja:
     1. Izsole izziņota, pārkāpjot Nolikuma noteikumus;
     2. tiek noskaidrots, ka nepamatoti noraidīta kāda Pretendenta piedalīšanās Izsolē;
     3. Tiesu administrācija (EIV turētājs un pārzinis) izmantojot vietni vai nosūtot paziņojumu uz pakalpojuma saņēmēja e-pasta adresi, ir informējusi Izsoles organizatoru par plānotajiem pārtraukumiem EIV darbībā;
     4. Izsoles nosolītājam nav bijušas tiesības piedalīties Izsolē.
  3. Pretenzijas ar pierādījumiem par Nolikuma Vispārīgo noteikumu 7.2.1., 7.2.2., 7.2.4. punktā minētajiem pārkāpumiem var pieteikt Komisijai ne vēlāk kā 3 (trīs) darbdienu laikā pēc Izsoles rezultātu apstiprināšanas. Komisija 3 (trīs) darbdienu laikā pēc pretenzijas saņemšanas pieņem lēmumu par Izsoles atzīšanu par spēkā neesošu vai pretenzijas noraidīšanu.

## Sūdzību iesniegšana

* 1. Pretendenti var iesniegt sūdzību par Komisijas darbībām, lēmumiem vai Izsoles rezultātiem Sabiedrības valdei 3 (trīs) darbdienu laikā no šo darbību veikšanas dienas. Sūdzība iesniedzama rakstiskā formā.
  2. Sūdzība tiek izskatīta 10 (desmit) darbdienu laikā no tās saņemšanas dienas. Ja sūdzības izskatīšanai ir nepieciešams saņemt papildu informāciju, Sabiedrībai ir tiesības pagarināt sūdzības izskatīšanas termiņu, par to informējot sūdzības iesniedzēju. Pēc sūdzības izskatīšanas tiek pieņemts lēmums par Izsoles atzīšanu par nenotikušu vai sūdzības noraidīšanu.
  3. Sabiedrības valdes lēmumu var pārsūdzēt tiesā Latvijas Republikas normatīvajos aktos noteiktajā kārtībā.

## Datu aizsardzība

* 1. Nolikumā noteikto dokumentu un prasību nodrošināšanai, kā arī ievērojot Sabiedrības leģitīmās intereses, Sabiedrībai ir tiesības apstrādāt Pretendenta privātos datus, ievērojot normatīvajos aktos noteiktās prasības šādu datu apstrādei un aizsardzībai, tostarp, bet ne tikai, Vispārīgās datu aizsardzības regulas ((ES) 2016/679) prasības.